CELEX: 62016TN0877
Language: mt
Date: 2016-12-09 00:00:00
Title: Kawża T-877/16: Rikors ippreżentat fid-9 ta’ Diċembru 2016 – Verschuur vs Il-Kummissjoni

20.2.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 53/34
            
         Rikors ippreżentat fid-9 ta’ Diċembru 2016 – Verschuur vs Il-Kummissjoni
   (Kawża T-877/16)
   (2017/C 053/42)
   Lingwa tal-kawża: l-Ingliż
   
      Partijiet
   
   
      Rikorrent: Steven Verschuur (Baarn, il-Pajjiżi l-Baxxi) (rappreżentat: P. Kreijger, avukat)
   
      Konvenuta: Il-Kummissjoni Ewropea
   
      Talbiet
   
   
               —
            
            
               tannulla d-Deċiżjoni tal-Kummissjoni C(2016) 6455 finali, tat-3 ta’ Ottubru 2016, li tiċħad it-talba kofermattiva (1) għal aċċess għal dokumenti taħt ir-Regolament (KE) Nru 1049/2001 (2) (GESTDEM 2015/3732); u
            
         
               —
            
            
               tikkundanna lill-Kummissjoni tħallas l-ispejjeż, inklużi l-ispejjeż sostnuti mir-rikorrent.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka tliet motivi.
   
               1.
            
            
               L-ewwel motiv ibbażat fuq allegazzjoni li l-Kummissjoni kisret it-tielet inċiż tal-Artikolu 4(2) tar-Regolament Nru 1049/2001 dwar il-protezzjoni tal-iskop ta’ investigazzjonijiet, u b’hekk wettqet ukoll żball manifest ta’ fatt.
            
         
               2.
            
            
               It-tieni motiv ibbażat fuq allegazzjoni li l-Kummissjoni kisret l-ewwel subparagrafu tal-Artikolu 4(3) tar-Regolament Nru 1049/2001 dwar il-protezzjoni tal-proċess tat-teħid ta’ deċiżjonijiet tal-Kummissjoni, u b’hekk tat ukoll motivazzjoni insuffiċjenti.
            
         
               3.
            
            
               It-tielet motiv ibbażat fuq allegazzjoni li l-Kummissjoni kisret l-ewwel inċiż tal-Artikolu 4(2) tar-Regolament Nru 1049/2001 dwar il-protezzjoni tal-interessi kummerċjali ta’ persuna legali, u l-Artikolu 4(6) tar-Regolament Nru 1049/2001, dwar l-obbligu tal-istituzzjoni li tagħti aċċess parzjali meta partijiet biss ta’ dokument huma koperti minn eċċezzjoni waħda jew iktar, u b’hekk tat ukoll motivazzjoni insuffiċjenti.
            
         
      (1)  Applikazzjoni għal aċċess għal ċerti dokumenti relatati mad-Deċiżjoni tal-Kummissjoni, tal-21 ta’ Ottubru 2015, fil-Każ SA.38374, għajnuna mill-Istat implementata mill-Pajjiżi l-Baxxi lil Starbucks.
   
      (2)  Regolament (KE) Nru 1049/2001 tal-Parlament Ewropew u tal-Kunsill, tat-30 ta’ Mejju 2001, dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (ĠU Edizzjoni Speċjali bil-Malti, Kapitolu 1, Vol. 3, p. 331).